Arvadını boşayan kişi
Bir gün birisi Molla Nəsrəddinin yanına gəlir ki: 
– Molla, gəlmişəm mənim arvadımı məndən boşayasan. 
Molla deyir: 
– Baş üstə! 
Durub kağız-qələmini gətirir, oturub soruşur: 
– Arvadının adı nədi? 
Kişi ha çalışır, arvadının adını yadına sala bilmir. Axırda deyir: 
– Bilmirəm. 
Molla soruşur: 
– Yaxşı, neçə yaşındadı? 
Kişi ha gözlərini döyür, ha fikirləşir, bunu da yadına sala bilmir. 
Axırda deyir: 
– Vallah, bunu da bilmirəm. 
Molla soruşur: 
– Yaxşı haralıdır? 
Kişi deyir: 
– Molla,vallah, bunu da yaxşı bilmirəm. 
Molla kağız-qələmi yerinə qoyub deyir: 
– Bu məhəbbət ki, sizin aranızda var, elə Allah özü arvadı səndən 
boşayıb da... Daha mənim yanıma niyə gəlibsən?

Lətifələr